cyanic-selkie/wikianc huggingface dataset:
Chrachoba
Istorija
Pagal 1954 m. priimtą TSRS Ministrų Tarybos nutarimą Chrachoba laikinai, iki 2004 m., priklausė Azerbaidžanui. Po TSRS subyrėjimo kaimo gyventojai įgijo Rusijos pilietybę, nors gyveno kaimyninėje valstybėje. 2010 m. rugsėjo 3 d. susitikę Azerbaidžano prezidentas Heidaras Alijevas ir Rusijos prezidentas Dmitrijus Medvedevas pasirašė sutartį dėl valstybių sausumos sienų nustatymo pagal buvusias Dagestano ATSR ir Azerbaidžano TSR sienas. Buvo protestuojančių prieš kaimo perdavimą Azerbaidžanui.
2012 m. Dagestano vyriausybė pranešė planuojanti perkelti į Dagestano teritoriją apie 400 gyventojų iš Urjanobos ir Chrachobos.
Pranevičių Obelytė
Pranevičių Obelytė – buvęs kaimas Alytaus rajono savivaldybėje, dabar Remeikių kaimo dalis.
Istorija
1923 m. minimi Pranevičių Obelytės kaimas ir dvaras Metelių valsčiuje. 1970 m. kaimas prijungtas prie Remeikių.
Zug 94
Cugo 94 – Šveicarijos futbolo klubas iš Cugo.
Tušpuėja
thumb|180px|Bronzinė statulėlė, galimai vaizduojanti Tušpuėją Tušpuėja (urartų k. Dṭu-uš-pu-e-a) – deivė urartų mitologijoje, dievo Šivinio sutuoktinė. Kaip nurodoma urartų dantiraščio tekstuose, deivei Tušpuėjai turėjo būti aukojama viena karvė ir viena avis.
Manoma, jog dievo Šivinio kulto centras greičiausiai buvo Urartijos sostinė Tušpa, kurios pavadinimas gali būti etimologiškai susijęs su Šivinio sutuoktinės Tušpuėjos vardu. Be to, esama pagrindo manyti, kad garbinant Šivinį ir Tušpuėją būdavo atliekamos ceremonijos, kurių metu naudoti katilai. Veikiausiai tokie katilai neretai būdavo dekoruoti sparnuotomis Šivinio ir Tušpuėjos statulėlėmis iš bronzos.
Seksas ir miestas
Seksas ir miestas  – amerikiečių televizijos serialas, originaliai rodytas HBO kanalu nuo 1998 m. birželio 6 d. iki 2004 m. vasario 4 d.
Serialas buvo sukurtas pagal rašytojos Candace Bushnell bestselerį tuo pačiu pavadinimu. Vėliau buvo sukurti du filmai – „Seksas ir miestas“ (Sex and the City: The Movie) bei „Seksas ir miestas 2“ (Sex and the City 2), tęsiantys pagrindinių herojų nuotykius. Lietuvoje serialas buvo rodomas nuo 2000 m. TV3 ir Lietuvos ryto televizijos kanalais.
„Seksas ir miestas“ tai filmas apie keturias drauges, gyvenančias Niujorke. Serialas pasakoja jų gyvenimo istorijas, lieka neabejingas svarbiems socialiniams reiškiniams – seksualumui, lytiniu keliu plintančioms ligoms, saugiam seksui, palaidumui, moteriškumui.
2011 m. rugsėjo mėnesį buvo paskelbta, kad bus kuriamas naujas serialas – jame bus parodyti pagrindinės herojės Carrie Bradshaw gyvenimas iki atvykstant į Niujorką.
Serijos
Iš viso serialo metu buvo nufilmuotos 94 serijos, padalytos į 6 sezonus.
Pirmas sezonas: 1998
Gyvenanti Manhatane Carrie Bradshaw rašo feljetonus „Seksas ir miestas“. Mirandos gimtadienio metu Carrie ir jos draugės nusprendžia užsiimti seksu taip, kaip tai daro vyrai – be emocinio prisirišimo.
Carrie daug kartų sutinka gražų verslininką, kurį Samantha vadina „Mr. Big“. Šiuo vardu (arba tik „Big“) jis bus vadinamas viso serialo metu. Jie pradeda susitikinėti, tačiau Carrie sužino, kad Big vis dar susitikinėja su kitomis moterimis, ir, nors jis vėliau sutinka susitikinėti tik su Bradshaw, nepristato jos savo motinai. Sezono pabaigoje Carrie išsiskiria su juo.
Charlotte susitikinėja su vyru, norinčiu ja vesti, tačiau jų santykiai dūžta, kai pora bando nuspręsti, kokių indų jie nori savo bendrai virtuvei po vestuvių. Vėliau ji atsisako užsiimti analiniu seksu su kitu savo vaikinu, tačiau sutinka pozuoti nuoga žinomam dailininkui.
Samantha užsiima seksu su menininku, kuris filmuoja jų bendras naktis, Charlottės portje, vedusia pora, ir kitais. Tačiau, kai ji sutinka Jamesą, kuris jai atrodo visiškai tobulas, ji atranda, kad jis turi mažą varpą.
Antras sezonas: 1999
Carrie susitikinėja su beisbolo žaidėju, tačiau išsiskiria supratusi, kad jos jausmai Mr. Bigui dar neišblėso. Vėliau ji susitikinės su režisieriumi, vaikinu, vagiančiu iš parduotuvių bei mielu vytu, kurį išgąsdina savo šnipinėjimu. Kai ji vėl pradeda susitikinėti su Bigu, nuslepia tai nuo savo draugių. Jų santykiai klostosi sunkiai, ir jie išsiskiria, kai Carrie nesutinka vykti į Paryžių su juo. Po to Carrie trumpai susitikinėja su rašytoju iš geros šeimos, tačiau jis visada greitai „baigia“, vėliau – negeriančiu alkoholiku, kuris nori seną priklausomybę pakeisti Carrie. Sezono pabaigoje ji susiduria su Mr. Big ir jo jauna, 20-mete sužadėtine Natasha (Bridget Moynahan).
Miranda vaidina orgazmą su oftamologu, bei bando prisitaikyti prie vaikino, mėgstančio žiūrėti porno filmus sekso metu. Vėliau ji sutinka žavų barmeną Stevą, tačiau negali patikėti jo gerumu. Jie pradeda susitikinėti, tačiau jų dėl skirtumų užimtumo ir finansų sferose jie išsiskiria. Sezono pabaigoje ji vėl atsiduria vienoje lovoje su Steve, tačiau prieš tai susitikinėja su vyru, norinčiu būti užkluptu sekso metu bei išsiskyrusiu tėčiu.
Charlotte turi daug trumpalaikių romanų: legendinis kunilingo mėgėjus, gyvenantis šalia aktorius, našlys, vyras, kuriam buvo daromas apipjaustymas, žinomas aktorius, virėjas, batų pardavėjas, ir dvidešimtmetis.
Antrojo sezono pabaiga žymi taip pat kalbėjimo tiesiai į kamerą pabaigą.
Trečias sezonas: 2000
Carrie pradeda susitikinėti su politiku, vėliau – biseksualu. Bigas veda Natashą, o Carrie sutinka Aidaną, baldų gamintoją. Jų santykiai – be trūkumų, tačiau Carrie ir Bigas atnaujina savo romaną. Juos Bigo bute aptinka Natasha – tuo pat metu baigiasi Bigo santykiai ir Carries bei Aidano santykiai.
Ieškanti vyro Charlotte susitikinėja su e-bankininką su pykčio valdymo problemomis, fotografu, perrengiančiu ja į vyriškus drabužius, blogai besibučiuojančiu vytu. Vėliau ji sutinka Trey McDouglą, už kuro, nepaisant įvairių problemų (keistą pasipiršimą, jo mažą libido, konfliktą su jo dominuojančia motina) išteka. Jų santuoka prasideda mėdaus mėnesiu be sekso – problema, kuri bus ir vėliaujų santykiuose. Galiausiai jie pradeda gyventi separacijoje.
Tuo tarpu Samantha užsiima seksu su gaisrininku, neaukštu vyru, jos asistentu, Viagros vartotoju, Treyaus pusbroliu škotu, dildo modeliu ir jaunu nekaltu koledžo studentu. Jai taip pat prasideda menopauza, ji pasitikrina dėl ŽIV irnuperka sau naują butą.
Ketvirtas sezonas: 2001–2002
Carrie pavyksta susitikti su Aidanu jo baro atidarymo metu, jų santykiai atsinaujina. Aidanas atsikrausto gyventi pas Carrie bei jaji pasiperša. Ši sutinka, tačiau veliau supranta, kadji dar nepasiruošus vedyboms. Iš pradžių sutikęs jai duoti daugiau laiko, jis ir vėl bando ją įkalbėti vedyboms. Carrie supranta, kad taip yra dėl to, kad Aidanas nepasitiki ja po jos romano su Bigu. Jie išsiskiria ir jis išsikrausto. Sezono pabaigoje Carrie sužino, kad Big parduoda savo butą ir persikrausto į Napą.
Miranda palaiko Stevą sėklidžių vėžio operacijos metu. Jis jaučiasi nevyriškai, todėl Miranda su juo mylisi. Po kurio laiko ji sužino, kad yra nėščia. Iš pradžių ji mąsto apie abortą, tačiau suprasdama, kaip sunku yra Chartolle šiuo metu, ji apsisprendžia susilaukti vaiko.
Samantha flirtuoja su kunigu, dalyvauja nuogoje fotosesijoje, turi trumpus santykius su lesbiete, užsiima seksu su vrestlingo treneriu ir farmeriu. Vėliau ji sutinka turtingą viešbučių magnatą Richardą. Seksas perauga į monogaminius santykius, tačiau Samantha pagauna jį su kita moterimi. Jie išsiskiria.
Penktas sezonas: 2002
Penktame sezone Carrie vieniša. Ji bijo, kad bus atleista iš darbo, tačiau paaiškėja, kad leidėjas nori jos geriausius feljetonus sunkti į vieną knygą. Knygų turo metu ji atsiduria San Franciske, kur ji susitinka su Bigu vienai nakčiai. Niujorke ji susipažįsta su Jacku Bergeriu, rašytoju. Tačiau Jackas turi merginą.
Samantha vėl bando savo laimę santykiuose su Richardu, tačiau nebepasitiki juo. Jie išsiskiria visiems laikams.
Miranda dabar – sūnaus Brady mama. Jai sunku būti dirbančia mama, tuo pačiu metu susitikinėti su vyrais. Steve jai padeda. Vieną popietę jie vėl atsiduria lovoje,
Tuo tarpu Charlotte ir jos buvusi uošvė kaunasi dėl Charlottės ir Trayaus bendro buto. Chartlotte susiranda sau advokatą – Harry Goldenblatt. Nors jis nėra patrauklus, tarp jų greitai atsiranda seksualinis potraukis, o vėliau – įsižiebia tikri jausmai. Vėliau Harry prasideda, kad jis ves tik tikrą žydę. Charlotte rimtai svarsto pakeisti savo tikėjimą.
Šeštas sezonas: 2003–2004
Carrie pradeda susitikinėti su Jacku Bergeriu, tačiau jie greitai išsiskiria. Bigas grįžta į Niujorką angioplastikai. Carrie suvokia, kad jausmai jam vis dar neišblėso, tačiau Bigas nepasirengęs rimtiems santykiams. Bigas grįžta į Napą, o Carrie suspažįsta su žinomu Rusijos menininku Aleksandru. Aleksandras skiria jai daug dėmesio, ir, jo paprašyta vykti kartu gyvent į Paryžių, Carrie sutinka. Tačiau ten ji greitai supranta, kiek mažai laiko Aleksandr skiria jai, kai dirba. Jie išsiskiria. Tuo pat metu į Paryžių atvažiuoja Bigas, ieškodamas jos, norėdamas visam laikui būti „jos vieninteliu“.
Charlotte nusprendžia pakeisti tikėjimą dėl Harrio. Vėliau ji spaudžia Harrį vedyboms. Šis įsižeidžia ir jie išsskiria. Tačiau, netikėtai susitikę, jie atsiprašo, ir vėl pradeda susitikinėti bei susituokia. Charlottės vaisingumo gydymas nenusiseka, todėl jie nusprendžia įvaikinti. Serialo pabaigoje jie gauna žinią, kad jiems bus leista įvaikinti mažylę iš Kinijos.
Manciūniškės
Manciūniškės – buvęs kaimas Alytaus rajono savivaldybėje, netoli Makniūnų.
Seksas ir miestas
Šeštas sezonas: 2003–2004
Tuo pat metu, kai Miranda suvokia, kokie stiprūs yra jos jausiami Stevui, šis pradeda susitikinėti su kita moterimi. Ji bando daryti tą patį. Tačiau, per jų sūnaus pirmąjį gumtadienį jie atskleidžia vienas kitam savo jausmus ir jų santykiai atsinaujina. Miranda pasiperša Stevuiir jie susituokia viešame parke. Vėliau savo augančiai šeimai jie nusiperka namą Brukline.
Sezono pabaigoje visos keturios draugės vėl yra kartu Niujorke. Carrie skambina Bigas (telefone pasirodo jo tikrasis vardas – John), kuris sako, kad jo namas Napoje parduodamas, o jis grįžta i Niujorką.
Prizai ir pripažinimas
Per šešis sezonus, „Seksas ir miestas“ per 50 kartų buvo nominuotas Emmy apdovanojimams, laimėjo – 7 kartus. Du apdovanojimai už kastingą, vienas – už kostiumus. 2001 m. trečias sezonas gavo geriausio komedijos serialo apdovanojimą (tai buvo pirmasis Emmy už komedijos serialą, kurį laimėjo kabelinė televizija). 2002 m. vienas iš epizodų gavo apdovanojimą už geriausią režisūrą, o paskutinio sezonu metu, 2004 m., apdovanojimus gavo Sarah Jessica Parker ir Cynthia Nixon.
Serialas taip pat buvo nominuotas 24 Auksinio gaublio nominacijoms, iš kurių laimėjo 8.
2007 m. JAV žurnalas „Time“ serialą įtraukė į „Geriausių visų laikų šou šimtuką“.
„Entertainment Weekly“ įtraukė „Seksą ir miestą“ į savo paskutiniojo dešimtmečio „geriausiųjų“ sąrąšą, rašydamas: „„Seksas ir miestas“ moko mus, kad nėra per didelių gelių, per trumpų sijonų ir per brangių batų.“
Kritika
Mokslininkai atkreipė dėmesį, kad šis serialas daro neigiamą įtaką jaunimui. „Seksas ir miestas“, taip pat serialas „Draugai“ buvo įvardijami kaip TV programos, reklamuojančios seksą, tačiau retai atkreipiančios dėmesį į tokias problemas kaip nėštumas ar lytiškai plintančios ligos. Americos Pediatrijos žurnalas 2008 m. tyrime įrodė, kad 12–17 metų merginos, kurios žiūrėjo šiuos ir panačius serialus, turėjo du kartus didesnę tikimybę pastoti, o jaunuoliai – apvaistinti.
Tuo tarpu kitos autorės taip pat įžvelgė šiame seriale fenimizmo mirtį.
Liuksemburgo demografija
Šiame straipsnyje pateikiami statistiniai duomenys apie Liuksemburgo demografiją.
Duomenys iš CŽV pasaulio faktų knygos
Gyventojų skaičius:  (2009 m. apskaičiavimai) thumb|right|240px|Liuksemburgo populiacijos kitimas 1961 - 2020 m. Struktūra pagal amžių: Amžiaus mediana:
Metinis populiacijos prieaugis: 1.207 (2007 m. apsk.)
Gimstamumas: 11,84 gimimų/1000 gyv. per metus (2007 m. apsk.)
Halynka (Gardinas)
Halynka – kaimas šiaurės vakarų Baltarusijoje, 21 km į šiaurės vakarus nuo Gardino, į pietvakarius nuo Sapackinės, 1 km nuo sienos su Lenkija.
Istorija
XIX–XX a. buvo Augustavo apskrities kaimas ir palivarkas, Halynkos valsčiaus centras, 1882 m. jame buvo 892 gyventojai, buvo palivarkas. XX a. tarpukariu atiteko Lenkijai, 1939 m. atiteko Baltarusijos TSR.
Liuksemburgo demografija
Duomenys iš CŽV pasaulio faktų knygos
Mirtingumas: 8,42 mirčių/1000 gyv. per metus (2007 m. apsk.)
Migracijos indeksas (per metus imigravusių į šalį ir emigravusių iš šalies žmonių skirtumas): 8,64 migrantų/1000 gyv. (2009 m. apsk.)
Lyčių pasiskirstymas:
Kūdikių mirtingumas per pirmuosius gyvenimo metus: 4.68 mirusiųjų/1000 gimimų (2009 apsk.)
Vidutinė gyvenimo trukmė:
Vyresnių nei 15 metų žmonių raštingumas:
Multikino Ozas
Multikino Ozas – kino teatras, veikiantis Vilniuje, prekybos ir pramogų centre „Ozas“, Ozo g. 18. Kino teatras atsidarė 2010 m. spalį ir šiuo metu yra naujausias Lietuvoje veikiantis tokio pobūdžio teatras.
„Multikino Ozas“ priklauso įmonei UAB „Multikino Lietuva“, kurios savininkas – Lenkijos kino centrų operatorius „Multikino S. A.“ Kino centrų pavadinimu Multikino yra 33, dauguma Lenkijoje, vienas Latvijoje ir vienas Lietuvoje.
Šiame kino teatre įdiegta aukštos kokybės audio ir kino projekcinė įranga, pats teatras talpina 1600 žiūrovų, tarp jų ir neįgaliuosius, kuriems įrengtos atskiros vietos.
„Multikino Ozas“ rodo įvairių žanrų filmus, dažniausiai populiariuosius, komercinio pobūdžio.
2015 m. kino teatras buvo apkaltintas tuo, jog su konkurentais derino kino bilietų kainas rinkoje, vengdavo vartotojams palankių akcijų. Pripažinusi kaltę įmonė buvo atleista nuo 99,2 tūkst. eurų baudos.
Degoba
Degoba  – planeta išgalvotame „Žvaigždžių karų“ pasaulyje. Nuo galaktikos branduolio ši planeta nutolusi 50 250 šviesmečių, vanduo užima apie 8 % jos paviršiaus, planetos paviršius gana plokščias, vanduo pasiskirstęs daugybėje seklių ežerų ir lagūnų.
Galaktikos Respublika šiai planetai didesnio dėmesio neskyrė. Degoba – vienintelė gyvenama planeta taip pat pavadintoje sistemoje, įeinančioje į Sluis sektorių. Tai debesuotas ir pelkėtas tankios lapijos pasaulis, jame gyvena gausybė įvairių dydžių gyvų padarų, tarp jų primenančių roplius, varliagyvius, į spiečius besiburiančius vabzdžius, planeta kupina šių padarų skleidžiamų garsų. Šiai planetai būdingos gyvosios būtybės išsivysčiusiu intelektu nepasižymi. Didesnės gyvybės formos gyvena urvus primenančiose tuštumose, susidariusiose iš suakmenėjusių miškų. Plėšrūs „gumbamedžiai“ dauginasi kaip judrūs vorų pavidalo padarai, paskui jie įsišaknija. Be to, Degoboje stipriai reiškiasi Jėga.
Labna-Aradnykai
Labna-Aradnykai – kaimas šiaurės vakarų Baltarusijoje, 6 km į šiaurės vakarus nuo Gardino.
Barbė
Lėlės sukūrimas
Žinomiausią žmonijos istorijoje lėlę Barbę sukūrė amerikiečių verslininkė Rut Handler. Atostogaudama Šveicarijoje, R. Handler pamatė lėlę Lilli – žavią blondinę iš bulvarinio laikraščio „Bild“ komiksų. Root pakerėjo Lilli, ir verslininkė įsigijo ne tik lėlę, bet ir autorines šios lėlės gaminimo teises.
Kuriamai buvo suteikta XX amžiaus septintojo dešimtmečio „Holivudo“ gražuolės Džein Mansfild išvaizda. Taip pat buvo pagamintas ir namelis lėlei – toks pats rausvas ir apklijuotas širdelėmis kaip ir tikrosios „Holivudo“ žvaigždės namas. Drabužius lėlei sukūrė žinomi dizaineriai iš „Dior“ ir „Givenchy“ mados namų. Handler lėlei suteikė Barbės vardą pagal savo dukterį Barbarą.
1958 m. Barbė buvo patentuota ir pradėta pardavinėti. Po intensyvios reklaminės TV kampanijos pristačius lėlę Tarptautinėje žaislų mugėje, JAV apėmė „barbiamanija“.
Skaičiuojama, kad 150-yje šalių parduoda virš milijardo Barbės egzempliorių. Sukurta įvairių Barbės amplua modelių: olimpinė sportininkė, paleontologė, gydytoja, astronautė, politikė, dainininkė ir kt. Taip pat sukurta įvairių rasių ir tautybių Barbės atitikmenų.
Kultūrinė reikšmė
Barbė netruko tapti svarbia kultūrine ikona. Barbė daugeliui merginų įtvirtino rūbų, makiažo, vakarėlių ir grožio kultą. Ją pamėgo vaizduoti poparto menininkai, jos vardu pradėtos vadinti įvairios įstaigos, restoranai.
Lėlė Barbė dažnai vertinama kaip vartotojiškos visuomenės produktas ir kritikuojama už šių vertybių diegimą jaunajai kartai. Žodžiu „Barbie“ kartais apibūdinama paika mergina ar moteris.
Jeigu lėlė būtų gyvas asmuo, ji turėtų būti 1,75 cm ūgio, 36-18-33 cm apimčių. Barbės gamintojai kritikuojami, kad lėlės kūno sudėjimas skatina galimą nervinės anoreksijos sukėlimą. Europos popmuzikos grupė „Aqua“ 1997 m. pristatė išgarsėjusią dainą „Barbie Girl“. Vaizdo klipe naudota grafika, panaši į į rožinį Barbės logo. 1997 m. rugsėjo 11 d. Mattel korporacija padavė „Aqua“ į teismą už prekės ženklo pažeidimą. Išnagrinėjus bylą, buvo pripažinta teisė į parodiją ir 1998 m. gegužės 15 d. grupė buvo išteisinta.
Žuvintas (Utenos r.)
Žuvintas – ežeras Lietuvoje, Utenos rajone, 5,5 km į vakarus nuo Kuktiškių. Ežero ilgis iš šiaurės į pietus – 0,52 km, plotis – iki 0,25 km. Altitudė 158,2 m. Rytinis ir pietvakarinis krantai aukšti, kiti – žemesni, vietomis pelkėti, ištisai apaugę medžiais ir krūmais. Ežerą supa Gaižiūnų miškas. Ežeras nenutekantis, priklauso Viešos intako Talės baseinui. Netoliese įsikūrusi Kvyklių kaimo sodyba.
FC Chur 97
Kūro FC – Šveicarijos futbolo klubas iš Kūro.
Istorija
Klubo ištakos siekia 1913 m.
1997 m. – susijungus FC Neustadt Chur ir SC Grischuna Chur klubams buvo įkurtas naujas futbolo klubas, kuris vadinosi FC Chur 97.
Šis klubas rungtyniavo regioninėse pirmenybėse.
Žvirgždelis
Žvirgždelis – ežeras Lietuvoje, Utenos rajone, Vaiskūnų geomorfologiniame draustinyje. Ežero ilgis iš šiaurės į pietus – 0,32 km, plotis – iki 0,12 km. Altitudė 103,8 m. Krantai daugiausia aukšti, sausi, ištisai apaugę medžiais. Pakrantės miškingos – ežerą supa Likančių miškas. Pietuose įteka upelis iš netoliese telkšančio Ilgio ežero, o šiaurėje išteka link Žvirgždžio ežero (Šventosios upės baseinas). Šalia įsikūręs Likančių kaimas.
Julius Erving
Julius Winfield Erving II (g. 1950 m. vasario 22 d. East Meadow, Niujorkas) – buvęs NBA krepšininkas.
J. Erving’as gimė 1950 m. vasario 22 d. East Meadow, Niujorke, o augo Ruzvelte, Niujorke. Nuo 9 metų pradėjo žaisti krepšinį. Baigęs vidurinę jis susilaukė daugybės universitetų dėmesio, tačiau pasirinko Masačusetso universiteto padalinį Amerste. Trečiame kurse nusprendė pradėti profesionalo karjerą ir 1971 m. pasirašė su ABA lygos Virginia "Squires" komanda.
1972 m. Milwaukee "Bucks" pasirinko jį naujokų biržoje 12 šaukimu. Nors jis jau buvo pasirinktas naujokų biržoje, tačiau pasirašė sutartį su Atlanta "Hawks" komanda dar prieš prasidedant 1972-73 m. NBA sezonui. Kol teismas neuždraudė jam žaisti Atlantoje, jis sužaidė trejas parodomąsias varžybas su šio miesto komanda. Nors ABA lygoje jis buvo žvaigždė (1972-73 m. ABA sezone pelnydavo po 31,3 taško per rungtynes) Virdžinijos komandai buvo sunku, kadangi ABA ir NBA lygos planavo susijungti. 1973 m. jis buvo iškeistas New York "Nets" komandai. 1976 m. New York "Nets" dėl sunkios finansinės situacijos iškeitė J. Erving’ą Philadelphia "76ers" komandai. 1987 m. baigė karjerą.
ES FC Malley
Lozanos „Malley“ – Šveicarijos futbolo klubas iš Lozanos priemiesčio Malė.
Istorija
Klubo ištakos siekia 1927 m.
Vahibos smėlynai
thumb|right|250px|Vahibos smėlynai Vahibos smėlynai (, taip pat Sharqiya Sands ) – dykumų regionas Omane, pavadintas pagal Vahibos gentį.
Regionas yra 180 km ilgio iš šiaurės į pietus ir 80 km pločio (iš rytų į vakarus), o plotas yra 12500 km². Dykuma įdomi moksliniu požiūriu nuo 1986 m., kai Karališkoios Geografijos Draugijos ekspedicija aprašė teritorijos paviršiaus, floros ir faunos įvairovę. Buvo aptikta 16 tūkst. rūšių bestuburių, 200 kitų gyvūnų rūšių. Buvo aptikta 150 rūšių vietinių dykumos augalų.
Geologija
thumb|right|250px|Vahibos smėlynai thumb|left|250px|Turistai Vahivos smėlynuose joja [[kupranugariais]] Dykuma susidarė kvartere, veikiama iš pietvakarių pučiančių musonų ir šiaurinio pasato šamalio, pučiančio rytuose.
Šiaurinę ir vakarinę dykumos ribas sudaro fluvialinės Wadi Batha ir Wadi Andam sistemos. Po paviršiniais smėlynais guli senesni susicementavusio karbonatinio smėlio sluoksniai. Aliuvio nuogulos, spėjamai kilusios iš Wadi Batha paleolito laikais, buvo aptiktos centrinėje dykumos dalyje, 200 m gylyje žemiau tarpkopinio paviršiaus. Manoma, kad vėjo erozija lėmė beveik visiškai plokščios lygumos susidarymą dykumos pietvakariuose.
Gyventojai
Dykumoje gyvena beduinai, kurie birželio-rugsėjo mėnesiais susirenka Al Huyawah oazėje ties dykumos riba rinkti datulių. Vahibos smėlynuose gyvena al-Wahiba (kitaip Yal Wahiba; pagal juos pavadinta visa dykuma), al-Amr, al-Bu-Isa, Hikman, Hishm ir Janaba gentys.
Rožinė pantera (1963 filmas)
Rožinė pantera - 1963 m. JAV komedija, kurią režisavo Blake Edwards. Filme vaidino David Niven, Peter Sellers, Robert Wagner, Capucine ir Klaudija Kardinalė. Filmas pirmą kartą pristatė Rožinės panteros personažą.
2010 m. Kongreso biblioteka pasirinko saugoti filmą Nacionaliniame kino registre.
Siužetas
Fantomas, garsus brangakmenių vagis, nusikaltimo vietoje Paryžiuje palieka baltą pirštinę. Inspektorius Kliuzo yra Fantomo nusikaltimų ekspertas ir jaučia, jog jis dar kartą smogs ir išvyks iš Prancūzijos į Šveicariją, kur bus garsusis ir didžiausias pasaulyje deimantas - Rožinė pantera. Tačiau Kliuzo nežino, kas yra tikrasis fantomas ir gaudynės prasideda...
Aktoriai
miniatiūra|[[Klaudija Kardinalė filmuojasi filme „Rožinė pantera“.]]
Pripažinimas
Filmas buvo populiarus ir Šiaurės Amerikoje iš nuomos uždirbo 6 mln. JAV dol. Filmas surinko 90% Rotten Tomatoes svetainėjė. Amerikos kino institutas filmui skyrė 20-ąją vietą AFI 100 metų filmų šimtuke.
Anatolijus Petuchovas
Anatolijus Petuchovas (,, 1934 m. lapkričio 2 d. Šimozero kaime, Vytegros rajone, Vologdos srityje, Rusijoje – 2016 m. rugpjūčio 30 d. Vologdoje, Rusijoje) – vepsų tautybės Rusijos rašytojas. Kūrė vepsų ir rusų kalbomis; buvo pirmasis profesionalus vepsų literatas. Rusijos liaudies deputatas, Rusijos Aukščiausiosios tarybos narys (1990–1993). Rusijos Tautų draugystės ordino kavalierius (1994).
Biografija
Gimė 1934 m. Vologdos srityje Šimozero kaime mokytojo šeimoje. 1953 m. baigė Belozersko pedagogikos mokyklą ir Leningrado Aukštosios partinės mokyklos žurnalistikos skyrių, įgijo mokytojo ir žurnalisto išsilavinimą.
Nuo 1953 m. Omsko ir Vologdos sričių bei Čerepovco laikraščiuose dirbo žurnalistu. Nuo 1965 m. gyveno Vologdoje.
Pirmosios A. Petuchovo apsakymų ir poezijos publikacijos Vologdos spaudoje pasirodė 6-ajame dešimtmetyje. Pirmoji A. Petuchovo knyga „Miškinis“ buvo išleista 1966 m. Kaip profesionalus rašytojas ėmė reikštis nuo 1968 m., tapo TSRS rašytojų sąjungos nariu.
A. Petuchovo kūryba neapsiribojo vien tik vepsiška tematika. Vis dėlto tautiniai motyvai jo kūryboje neišnyksta, jie pastebimi bendražmogiškajame kontekste. Rašytojas sutelkia dėmesį į šiuolaikinio kaimo buitį, vepsų, anksčiau gausios tautos, nacionalinės tragedijos priežastimis laikydamas atotrūkį nuo žemės ir protėvių papročių. A. Petuchovo stiliui būdingas paprastumas, aiškumas ir nuosaikus vietinių šnektų kūryboje panaudojimas.
Buvo prie vepsų abėcėles kūrimo ištakų, redagavo pirmąjį akademinį vepsų kalbos žodyno leidimą, prisidėjo prie vadovėlių vepsų vaikams rengimo.
Fitosanitarija
Fitosanitarija – prevencinių, agrotechninių ir organizacinių priemonių visuma, kuriomis siekiama užtikrinti augalų sveikatingumą.
Fitosanitarija apima priemones, susijusias su:
Ardas
Ardas – fitocenozės vertikalios sandaros vienetas. Jame vyraujančių augalų asimiliuojamos ir adsorbuojamos dalys yra daugiau ar mažiau prisiderinusios prie tam tikro atmosferos aukšto (horizonto), dirvožemio ar vandens gylio. Augdamos kartu augalų bendrijos rūšys užima skirtingo aukštumo erdvę. Ardai paprastai išskiriami vizualiai pagal regimas ribas tarp ardų, lyg augalijos sluoksnių ribas. Skiriami antžeminiai ir požeminiai ardai. Skirtingus ardus sudarantys augalai būna prisitaikę augti tokiose sąlygose. Žemesnių ardų augalija paprastai labiau unksminė ir labiau drėgnamėgė. Kai kurios gyvūnų grupės irgi gali laikytis tam tikrame arde.
Miškuose dažniausiai skiriami šie ardai:
Miškuose paprastai skiriamas ne vienas medžių ardas, itin jų daug aptinkama tropiniuose pusiaujo miškuose. Vieni medyno medžiai aukštesni, kiti žemesni, vieni auga tankiau, kiti rečiau. Pagal jų aukštį ir augimo tankį medynuose išskiriami medžių ardai. Dominuojantys aukščiausi ardo medžiai vadinami miško skliautu.
Medynuose dažniausiai skiriami du ardai:
Ardus turi ne visos fitocenozės. Jie paprastai skiriami būtent miškų fitocenozėse.
Marijus Gudynas
Marijus Gudynas (g. 1974 m. gegužės 28 d. Kaune) – lietuvių diplomatas, valstybės tarnautojas, Lietuvos Respublikos ambasadorius Airijoje (nuo 2020 m. spalio mėn.).
Biografija
1992–1998 m. studijavo KTU Statybos ir architektūros fakultete. 1997–1999 m. buvo Kauno rajono savivaldybės Tarybos sekretorius. 1999–2003 m. – regioninės plėtros atašė Lietuvos nuolatinėje atstovybėje prie ES.
2003–2005 m. dirbo VRM Regioninės politikos departamento direktoriaus pavaduotoju, vėliau buvo ministras patarėjas LR ambasadoje Baltarusijoje. 2006–2012 m. – URM Baltarusijos skyriaus vedėjas, Rytų kaimynystės politikos departamento direktoriaus pavaduotojas, šio departamento direktorius.
2012–2016 m. – Lietuvos Respublikos generalinis konsulas Čikagoje. Vėliau vadovavo Užsienio reikalų ministerijos Užsienio lietuvių departamentui. 2020 m. spalio mėn. paskirtas Lietuvos ambasadoriumi Airijoje.
Airijos futbolo varžybos 2016 m.
Airijos futbolo varžybos 2016 m.
Pereinamosios rungtynės
-
2016 m. Lygos taurė
Airijos futbolo lygos taurė – vienas pagrindinių taurės turnyrų Airijoje, jame dalyvauja dviejose stipriausiose lygose žaidžiantys klubai ir kai kurios žemesniųjų lygų komandos.
Palabnė
Palabnė – agromiestelis šiaurės vakarų Baltarusijoje, 8 km į vakarus nuo Gardino.
Istorija
Palabnė žinoma nuo XVII a. Kaime XIX–XX a. buvo Labnos valsčiaus administracija, priklausė Suvalkų gubernijai, jame buvo 91 gyventojas. XX a. tarpukariu atiteko Lenkijai, 1939 m. lapkritį – Baltarusijos TSR. Sovietmečiu gyvenvietė išsiplėtė, 2011 m. kovo 30 d. tapo agromiesteliu.
Albanų tautinis atgimimas
miniatiūra|220px|rigt|Keturi osmanų [[vilajetas|vilajetai (Kosovas, Škoderis, Manastiras ir Janina), kurių teritorijoje Prizreno lyga 1878 m. siekė suformuoti vieningą Albanijos vilajetą]]
Albanų tautinis atgimimas ( arba Rilindja Kombëtare) – tautinio judėjimo Albanijos istorijoje laikotarpis XIX–XX a., nulėmęs albanų tautinės tapatybės formavimąsi ir nepriklausomos Albanijos kūrimąsi.
Albanija Osmanų imperijoje
1571 m. pabaigoje turkai visiškai perėmė visą šiuolaikinės Albanijos teritoriją. Turkų priespauda stabdė ūkio, prekybos ir kultūros plėtrą, prievarta islamino šalį. Nutrūko užkariautos Albanijos ryšiai su Europa. Didelė dalis albanų emigravo, kiti sukildavo.
Kalnuota Albanijos šiaurė išlaikė tam tikrą autonomiją kaip imperijos dalis. Valdžia ten priklausė vyresniųjų taryboms. Albanų apgyvendintos žemės 1835 m. buvo padalintos į Janinos ir Rumelijos ejaletus, kuriems vadovavo Konstantinopolio paskirti pareigūnai. Vėlesniais metais kitos albanų gyvenamos sritys taip pat įtrauktos į osmanų vadovaujamus administracinius vienetus. 1846 m. buvo įsteigti pašalikai Monastire (iki 1877 m.) ir Uskibe (iki 1863 m.). Po 1865 m. centrinė valdžia dar kartą padalino albanų teritorijas tarp Škoderio, Janinos (nuo 1867 m.), Bitolos (Monastiro) ir Kosovo (nuo 1877 m.) vilajetų.
Dėl to, kad dauguma albanų buvo musulmonai kaip ir turkai-osmanai, XIX a. Albanijoje nebuvo tokio tautinio judėjimo, kaip graikų, rumunų, bulgarų ar serbų. Politinio albanų judėjimo užuomazgos siejamos su 1870-aisiais.
Po 1877–1878 m. Rusijos-Turkijos karo, pagal San Stefano taikos sutarties planą, albanų gyvenamos žemės turėjo būti padalintos Serbijai, Juodkalnijai ir Bulgarijai. Tai kėlė didelį pasipiktinimą daugeliui albanų ir prisidėjo prie albanų nacionalinio judėjimo pradžios.
1878 m. pavasarį Konstantinopolyje albanų patriotai, įskaitant Abdyl Frashëri ir Abedin Dino, įkūrė Albanijos Janinos komitetą, kuris pasisakė už albanų teisę įsteigti savo autonomiją Osmanų imperijos sudėtyje. A. Frashëri parengė Deklaracijos dėl Albanijos autonomijos projektą, kurį Prizreno lyga patvirtino dar tų pačių metų vasarą.
Tautinio judėjimo pradžia
miniatiūra|200px|left|Albanų tautinio atgimimo ir XX a. pradžios sukilėlių naudota vėliava XIX a. pabaigoje albanų intelektualai pradėjo kurti vieningą literatūrinę albanų kalbą ir reikalauti leisti ją vartoti mokyklose. 1879 m. Konstantinopolyje Sami Frashëri įkūrė Albanų knygos ir raštijos draugiją, kurios nariai buvo ir musulmonai, ir katalikai su stačiatikiais. Naim Frashëri, garsus albanų poetas, taip pat prisijungė prie draugijos, rašė bei redagavo albaniškas knygas ir vadovėlius.
1908 m. liepos mėn. nuvertus osmanų sultoną Abdulhamidą II, ėmė kurtis albaniškos mokyklos, spauda ir politiniai klubai, ypač šalies pietuose. 1908 m. lapkričio mėn. Monastire (Bitoloje) įvyko nacionalinis kongresas, kuriame buvo aptartas nacionalinės autonomijos ir vieningos albanų kalbos abėcėlės, pagrįstos lotyniškais rašmenimis, klausimas. Į valdžią atėję jaunaturkiai autonomijos nesuteikė. Siekdami išplėsti kalniečių kontrolę, jie priėmė vadinamąjį gaujų įstatymą (1909 m.), pagal kurį ginklų nešiojimas buvo draudžiamas, įvestos bausmės lazdomis ir pan. Tokie veiksmai papiktino net albanų musulmonus.
miniatiūra|220px|right|Pripažintos Albanijos teritorija miniatiūra|220px|right|[[Ismail Qemal ir jo ministrų kabinetas 1913 m. lapkričio 28 d. Vliorėje minint pirmąsias nepriklausomybės metines]]
Palyginti su kitais Balkanų šalių tautiniais judėjimais, kur religinė tapatybė vaidino svarbų vaidmenį, Albanijos tautiniame atgimime religinės dedamosios nebuvo. Albanai priklausė keturioms religinėms bendruomenėms (sunitai, bektašiai, stačiatikiai ir katalikai). Nepastebimas albanų religingumas paskatino garsųjį Vaso Pasha posakį, kad „tikroji albanų religija – būti albanais“.
Nepriklausomybės iškovojimas
1909 m. Albanijoje kilo sukilimas, kurį malšino Osmanų imperijos kariuomenės baudžiamoji ekspedicija prieš albanus Kosove. 1910 m. valdžia uždraudė visas albanų nacionalines organizacijas ir uždarė jų mokyklas bei leidinius.
1912 m. lapkričio 28 d. serbai užėmė Duresį, Tiraną. Tą pačią dieną Albanų atstovų kongresas Vliorėje paskelbė Albanijos nepriklausomybės deklaraciją, buvo sudaryta laikinoji vyriausybė. Vienas svarbiausių albanų tautinio atgimimo veikėjų priimant nepriklausomybės deklaraciją ir formuojant Albanijos vyriausybę buvo Ismail Qemali.
Baranovičiai (Gardinas)
Baranovičiai – buvęs kaimas šiaurės vakarų Baltarusijoje, 4 km į vakarus nuo Gardino, 1 km į pietryčius nuo Palabnės. Yra Augustavo ikonos Dievo Motinos cerkvė.
CS Chênois
Šeno-Burgo CS – Šveicarijos futbolo klubas iš Šen Buro.
Istorija
Klubo ištakos siekia 1907 m.
Zaliesis (Anykščiai)
Zaliesis – buvęs viensėdis Anykščių rajono savivaldybėje, 1 km į šiaurės vakarus nuo Staškūniškio.
Jasberėnis
Jasberėnis  – miestas vidurio rytų Vengrijoje, Jaso-Nadkūno-Solnoko medėje, 60 km į rytus nuo Budapešto, prie Zadvos upės. Plentai į Solnoką, Egerį, Hatvaną, Nadkatą, eina Hatvano–Solnoko geležinkelis. Vystoma mašinų gamyba, metalo, medienos apdirbimo, elektrotechnikos (šaldytuvų), odos, chemijos (plastikų), maisto (malimo) pramonė. Apylinkėse trykšta šiltosios mineralinės versmės (18–45 °C), yra reumatinių ligų sanatorija. Veikia aukštoji pedagogikos mokykla, jasų muziejus, vyksta folkloro festivalis. Yra XVIII a. bažnyčia, rotušė.
2011 m. 84,94 % miesto gyventojų buvo vengrai, 1,89 % – čigonai, 0,35 % – vokiečiai.
Istorija
I a. dabartinio miesto vietoje ėmė kurtis iranėnai jazygai. Kraštą užkariavus romėnams, jie tapo atsakingi už sienų sargybą. XIII a. čia atsikėlė iranėnų gentis jasai (jász, jászok), kurie už karinę tarnybą iš Vengrijos karaliaus Bėlos IV gavo specialių privilegijų. Jasberėnis buvo jasų ekonominis, administracinis ir kultūros centras. 1702 m. Šv. Romos imperijos imperatorius Leopoldas I privilegijas suspendavo, o žemę perdavė Vokiečių ordinui. Kelis dešimtmečius Jasberėnio gyventojai mokėjo išpirką už privilegijų išsaugojimą. XIX a. pab., susikūrus Vengrijos valstybei, jasai galutinai neteko savo autonomijos ir asimiliavosi su vengrais.
Šaltiniai
thumb|left|280px|Miesto užrašas [[senasis vengrų raštas|senuoju vengrų raštu]]
KNM ER 992
KNM ER 992 – priešistorinio žmogaus žandikaulis, aptiktas 1971 m. Ilerete, šiaurinėje Kenijoje. Žandikaulis priskiriamas Homo ergaster rūšiai, jo amžius siekia 1,5 mln. m.
Žandikaulį aptiko Richard Leakey ir G. Isaac; jis rastas suskilęs į dvi dalis, be priešakinių dantų, dalies kairiojo krumplio. Dantys gana smulkūs. Išlikę abu iltiniai dantys, tačiau kairiajam iš liežuvio pusės trūksta nemažo fragmento. Kokios lyties individui šis žandikaulis priklausė, nenustatyta.
Kemnicas
Kemnicas arba Chemnicas  – miestas Vokietijos rytuose, Saksonijoje, Rūdinių kalnų šiaurės vakariniuose priekalniuose, į pietvakarius nuo Dresdeno, prie Kemnico upės. Sudaro aglomeraciją su Cvikau. Tai yra paslaugų ir pramonės sektoriaus miestas.
Vardo kilmė
Miestas pavadintas pagal to paties pavadinimo upę. Vardas kilęs iš sorbų kalbos, kurie reiškia „akmenuotą upelį“. Miesto pavadinimas čekiškai – Saská Kamenice.
Istorija
Dabartinėje miesto vietoje kadaise buvo įsikūrusi slavų gyvenvietė Kamienica, o dokumentuose pirmą kartą paminėtas miesto Benediktinų vienuolynas – 1143 metais. Apie 1170 m. Šventosios Romos imperatorius Frydrichas I Barbarosa miestui suteikė imperijos miesto teises.
Viduramžiais mieste buvo išplėtota tekstilės pramonė bei prekyba. Kas trečias miesto gyventojas dirbo tekstilės srityje. XIX amžiuje miestas tapo pramonės centru, todėl Kemnicas kartais vadinamas Saksonijos Mančesteriu. 1913 m. mieste gyveno apie 320 tūkstančių gyventojų – daugiau nei šiandien.
Per Antrąjį Pasaulinį karą Kemnice buvo įsikūrusi karo ginklų gamykla bei Flosenburgo koncentracijos stovykla. Po karo iš miesto liko griuvėsiai, ir VDR valdymo metais miestas buvo smarkiai atstatomas. Kai kurie turistų traukos objektai atstatomi iki šiol.
Miesto objektai
thumb|left|150px|Paminklas Karlui Marksui Mieste yra paminklas Karlui Marksui, kurį vietiniai vadina „galva“. Taip pat mieste stovi graži, renesanso stiliaus rotušė (XV amžius), plotas aplink buvusį vienuolyną, universitetą bei operos teatrą. Taip pat graži vieta – raudonas bokštas, kuris buvo pastatytas XII ar XIII amžiuje, išlikęs nuo miestą juosusios sienos. Stovi Šv. Jokūbo bažnyčia (XIV–XVII a.), Šv. Kryžiaus bažnyčia (1936 m.).
Vietiniame prekybos centre, Kulturkaufhaus Tietz, stovi suakmenėjęs medis. Tai vienas iš nedaugelio išlikusių, ir jo amžius yra apie kelis milijonus metų.
Ekonomika
Kemnicas yra didžiausias Kemnico-Cvikau aglomeracijos miestas, ir yra vienas iš svarbiausių rytų Vokietijos ekonominių centrų. 2004 m. Kemnico BVP buvo 6,3 milijardų eurų. Miesto ekonominę struktūrą daugiausiai sudaro nedideli fabrikai bei sunkiosios pramonės sektoriai, tokie kaip mechaninė inžinerija, metalų apdorojimas, mašinų gamyba.
Demografija
Po Vokietijos susivienijimo Saksonija patyrė stiprų gyventojų sumažėjimą, o Kemnicas nuo 1990 m. prarado apie 20 procentų gyventojų. 2006 m. Kemnicas turėjo mažiausią gimstamumo lygį pasaulyje.
Susisiekimas
thumb|150px
Keliai
Pro Kemnicą praeina dvi automagistralės (Autobahn) – A4 (Erfurtas–Dresdenas) ir A72 (Hofas–Leipcigas). Pastaroji automagistralė dar tiesiama.
Oro uostai
Netoli Kemnico yra trys oro uostai, iš kurių du – tarptautiniai (Drezdene ir Leipcige. Drezdeno oro uostas nutolęs apie 70 kilometrų, o Leipcigo – apie 39 kilometrus nuo Kemnico. 13 kilometrų nuo miesto yra ir mažesnis komercinis oro uostas, kuris dabar yra tobulinamas.
Juzefas Vodzickis
Juzefas Vodzickis ( (* apie 1750 m. Granovas, Didžiosios Lenkijos vaivadija, Lenkija − † 1794) − Lenkijos armijos generolas-majoras, T. Kosciuškos sukilimo aktyvus dalyvis.
Biografija
Kilo iš Lenkijos bajorų Vodzickių giminės, herbo „Leliva“ savininkas.
1770−1776 tarnavo Saksonijos armijoje. Tarnaudamas pasiekė poručiko laipsnį. Po to įstojo į Lenkijos armiją, kur brigadininko titule tęsė tarnybą kadetų korpuse, Varšuvoje.
Paaukštintas iki generolo-adjutanto laipsnio buvo karaliaus Stanislovo Augusto Poniatovskio palydoje.
1782 metais paskirtas Lenkijos Karūnos pėstininkų pulko vadu. 1788 metais apdovanotas Švento Stanislovo ordinu.
Nuo 1790 − generolo laipsnyje.
Karinės kampanijos Lietuvoje metu vadovavo karališkam pėstininkų pulkui, susidedančiam iš 2 batalionų (400 durtuvų).
Valavičaucai
Istorija
1827 m. buvo 141 gyventojas, vėliau gyventojų daugėjo, bet po II pasaulinio karo mažėjo. XIX–XX a. buvo Valavičaucų valsčius. 1940–1954 m. apylinkės centras.
Juzefas Vodzickis
Biografija
Po Targovicos konfederacijos šalininkų pergalės, palaikomos Rusijos ir Prūsijos karių, kuri privedė prie 1791 metų gegužės 3 d. konstitucijos ir visų reformų panaikinimo, priimtų Ketverių metų 1788−1792 m. seime generolas Vodzickis liko tarnauti kaip neoficialus divizijos ir garnizono vadas, Krokuvoje.
Jis aktyviai dalyvavo pasiruošiant sukilimui 1794 m. kovo 24 d. 1794 m. Lenkijos kariai vadovaujami generolo Vodzickio buvo išstatyti Krokuvos turgaus aikštėje. Apie pietus prieš karius pasirodė T. Kosciuška, kurį sveikino minios žmonių. Kartu su kariais generolas davė priesaiką ištikimybei Kosciuškai, kaip vyriausiam sukilusių ginkluotų pajėgų vadui.
Vodzickio pėstininkų pulkas dalyvavo lenkų mūšiuose su rusų kariais.
1794 m. balandžio 4 d. netoli Raslavicės kaimo, Mažosios Lenkijos vaivadijoje jis vadovavo savo pulkui garsiame Raslavicės mūšyje.
Juzefas Vodzickis buvo užmuštas Ššekocinų mūšio metu patrankos sviediniu.
Buvo palaidotas kapucinų bažnyčioje, Krokuvoje.
Cédric Soares
Sedrikas Rikardas Alvešas Soarešas (g. 1991 m. rugpjūčio 31 d. Zingene, Vokietijoje) – portugalų futbolininkas, žaidžiantis gynėjo pozicijoje Premier League klube Southampton FC bei Portugalijos rinktinėje.
Futbolininko karjerą pradėjo 1999 m. Sporting CP jaunimo klube. Nuo 2010 m. žaidė pagrindinėje sudėtyje. Už Lisabonos klubą sužaidė 94-ias oficialias rungtynes (daugiau nei keturis Primeira Liga sezonus) bei pelnė du įvarčius. 2015 m. pasirašė sutartį su anglų Southampton FC klubu.
Įvairaus amžiaus Portugalijos jaunimo rinktines atstovavo 72 kartus. 2014 m. debiutavo nacionalinėje rinktinėje. Su Portugalijos rinktine laimėjo Euro 2016 čempionatą.
Tarptautinė karjera
2011 m. rugsėjo 1 d. debiutavo Portugalijos jaunimo iki 21 metų rinktinėje, 2013 UEFA Europos U-21 čempionato kvalifikacinėse rungtynėse, prieš Moldovos bendraamžius. Iš viso sužaidė dešimt kartų. Nacionalinėje rinktinėje debiutavo 2014 m. spalio 11 d., draugiškose rungtynėse prieš Prancūzijos rinktinę.
2017 m. birželio 17 d. pelnė pirmąjį įvartį 2017 m. FIFA konfederacijų taurėje prieš Meksikos rinktinę.
Steven Adams
Stivenas Funakis Adamsas (, g. 1993 m. liepos 20 d.) – Naujosios Zelandijos krepšininkas, žaidžiantis NBA lygoje besivaržančioje Memfio „Grizzlies“ komandoje.
Velingtono „Saints“ (2011)
Karjeros pradžioje S. Adamsas rungtyniavo Velingtono „Saints“ komandoje. Komanda jam nemokėjo pinigų, nes S. Adamsas norėjo ateityje atstovauti Pitsburgo universiteto krepšinio komandai. Debiutiniame sezone vidutiniškai pelnydamas 5,8 taškus ir atkovodamas 4,3 kamuolius per rungtynes jis laimėjo lygos metų naujoko apdovanojimą ir Velingtono „Saints“ tapo lygos čempionais.
Oklahoma Sičio „Thunder“ (2013-2020)
2013 m. NBA naujokų biržoje Oklahoma Sičio „Thunder“ pasirinko jį 12-uoju šaukimu ir jis tapo antruoju Naujosios Zelandijos krepšininku NBA istorijoje, kurį pasirinko pirmajame naujokų biržos šaukimo rate. Savo debiutiniame sezone jis vidutiniškai pelnė 3,3 taškus, bei atkovojo 4,1 kamuolius per rungtynes ir buvo išrinktas į simbolinę visų NBA naujokų antrąją komandą.
2015 m. sausio 21 d. rungtynėse prieš Vašingtono „Wizards“ jis atkovojo 20 kamuolių – daugiausiai karjeroje. 2016 m. NBA atkrintamosiose varžybose S. Adamsas vidutiniškai pelnė 10,1 taškus per rungtynes ir komanda konferencijos finaluose, nors iš pradžių laiminėjo 3-1, pralaimėjo Golden State „Warriors“ komandai 4-3.
2016 m. spalio 31 d. S. Adamsas pasirašė ketverių metų sutartį su Oklahoma Sičio „Thunder“, kurio vertė siekė 100 mln. JAV dolerių.
Naujojo Orleano „Pelicans“ (2020-2021)
2020 m. lapkričio 24 d. jis išmainytas į Naujojo Orleano „Pelicans“ komandą. Su komanda jis iš viso sužaidė 58-ias rungtynes.
Memfio „Grizzlies“ (2021-dabar)
2021 m. rugpjūčio 7 d. jis išmainytas į Memfio „Grizzlies“ komandą. 2022 m. spalio 2 d. jis pasirašė dvejų metų, 25,2 mln. JAV dolerių vertės sutartį su komanda. 2023 m. sausio 22 d. jis patyrė dešinio kelio raiščių traumą.
Šiaurės Kaukazo federalinė apygarda
Šiaurės Kaukazo federalinė apygarda – regionas Rusijos pietinėje dalyje, šiauriniame Kaukaze. Viena iš septynių šalies federalinių apygardų. Apygardoje gyvena įvairių tautybių gyventojai, tarp jų daugiausia rusai (28 proc.), čečėnai (16 proc.), avarai (10 proc.) ir kiti.
Administracinis suskirstymas
Apygardoje yra šie federaliniai subjektai:
6 autonominės respublikos:
1 kraštas:
Gynybos ministerija
thumb|Vokietijos GM vadovas [[Karl-Theodor zu Guttenberg]] Gynybos ministerija – ministerija, kuruojanti gynybos politiką. Klasikinė ministerija (greta tokių kaip Teisingumo ministerija, Finansų ministerija, Vidaus reikalų ministerija ir Užsienio reikalų ministerija, buvusių dar absoliutizmo laikais). Ministerijai paprastai vadovauja gynybos ministras.
Gali būti naudojami ir kiti pavadinimai. Pavyzdžiui, Lietuvoje analogiška ministerija vadinasi Lietuvos Respublikos Krašto apsaugos ministerija, JAV Gynybos departamentas. Kai kuriais atvejais išskiriamos atskiros ministerijos pagal kariuomenės rūšis.
Valstybinė augalų apsaugos tarnyba
Valstybinė augalų apsaugos tarnyba – valstybinė institucija, veikusi (1998–2010 m.m.) prie Lietuvos Respublikos žemės ūkio ministerijos ir įgyvendinusi nustatytą valstybinę augalų apsaugos politiką Lietuvos Respublikoje.
Pagrindiniai Valstybinės augalų apsaugos tarnybos uždaviniai yra:
Istorija
Valstybinė augalų apsaugos tarnyba įsteigta 1998 m. reorganizavus Valstybinę augalų karantino inspekciją ir Valstybinę augalų apsaugos stotį. 2010 m. šią tarnybą sujungus su Valstybine sėklų ir grūdų tarnyba ir Valstybiniu augalų veislių tyrimo centru įkurta Valstybinė augalininkystės tarnyba.
Ašmenos valsčius
Ašmenos valsčius – buvęs administracinis-teritorinis vienetas dabartinės vakarų Baltarusijos teritorijoje. Centras – Ašmena. Valsčius priklausė Lietuvos generalinei sričiai Ostlande.
Istorija
Valsčius trumpai gyvavo II pasaulinio karo metais, kai priklausė Vilniaus krašto apygardai. Iki tol Ašmenos valsčiaus teritorijoje buvo Palionių valsčius, dalis Kučionių valsčiaus.
FC Hegelmann (moterys)
Football Club Hegelmann arba Kauno rajono „Hegelmann“ futbolo klubas – Lietuvos futbolo klubas iš Kauno. Šis straipsnis apie klubo struktūrai priklausančią moterų ekipą, kuri rungtyniauja Lietuvos moterų futbolo A lygoje.
Dāvis Stalts
Davis Staltas (, g. 1982 m. vasario 23 d. Ryga, Latvija) – lyvių tautybės Latvijos politikas, muzikas ir žurnalistas, buvęs Lyvių sąjungos valdybos pirmininkas. Rygos tarybos deputatas, buvęs XI Saeimos deputatas. Yra atstovavęs keletui politinių partijų, paskutinė iš jų – konservatorių.
FC Hegelmann (moterys)
Istorija
2000 m. susibūrė merginų futbolo ekipa prie Kauno sporto mokyklos.
Dāvis Stalts
Biografija
Davis Staltas – jauniausias vaikas lyvių aktyvistų Staltų šeimoje. Jo tėvai – Dainis Staltas ir Helmė Staltė – folkloristai ir lyvių kultūros puoselėtojai, abu irgi veikliai dalyvavę politikoje; Dainis Staltas kelias Saeimos ir Rygos tarybos kadencijas dirbo deputatu. Savo ruožtu sesuo Julgė Staltė yra muzikė, folkloro ansamblio „Skandinieki“ vadovė. Brolis Raigas Staltas (1967–2014) buvo muzikas, vienas iš pirmųjų dūdmaišių pūtimo tradicijos atnaujintojų Latvijoje.
FC Hegelmann (moterys)
Istorija
2002 m. Kauno futbolo mokyklos ekipa pradėjo dalyvauti Moterų futbolo čempionate.
Dāvis Stalts
Biografija
Išsilavinimą įgijo Rygos estų pradinėje mokykloje ir Rygos Šiaurės šalių gimnazijoje, studijavo Latvijos universitete. Dirbo Apsaugos ministerijos Šauktinių ir jaunųjų gynėjų centro laikraščio „Tēvijas Sargs“ („Tėvynės sargas“) žurnalistu. Yra buvęs Lyvių sąjungos pirmininku.
Koikojai
Koikojai (khoekhoen), kitaip žinomi kaip hotentotai, choichojai, chojai − kultūriškai susijusių tautų grupė, gyvenanti Pietinėje Afrikoje, daugiausia dabartinėje Botsvanoje ir Namibijoje. Jie sudaro dalį koisanų ir išskiriami nuo sanų.
FC Hegelmann (moterys)
2015–2016 m. Kauno „LSU-Žara“
Nuo 2015 m. „Žaros“ merginų futbolo ekipa atstovavo Lietuvos Sporto Universitetui ir Kauno miestui.
Koikojai
Jų savivardis kilo iš žodžio khoe, reiškiančio „žmogus“, jį sudvigubinus ir pridėjus daugiskaitos galūnę n. Tokiu būdu jis reiškia "žmonių žmonės". Pavadinimas „hotentotai“ buvo duotas kolonistų vakariečių. Dabar šis terminas laikomas žeminančiu.
Dāvis Stalts
Politinė veikla
Per 2009 m. Latvijos savivaldybių rinkimus nuo „Piliečių sąjungos“ sąrašo startavo Rygos tarybos rikimuose. 2011 m. išstojo iš „Piliečių sąjungos“ ir subūrė „Demokratiškų patriotų“ draugiją, kurios frakcijai Rygos taryboje atstovavo ir vėliau. Ėjo draugijos valdybos pirmininko pavaduotojo pareigas.